 Dhinaca kale, Soomaalidu waxay ku maahmaahdaa, AMA AFEEF HORAA LA YEESHAA,AMA ADKEYSI DANBE, waxaad arkaysaa iyadoo meel walba ay bulshadii ka calaacalayso oo ay leedahay dadkii aanu dooranay dantii guud bay boobeen, way na baabiiyeen, ilaahow naga qabo, suaashu waxay tahay ma iyagaa ku baabiiyay, mise adigaa isbaabiiyay, markaad wax ku dooranaysay nin wax dhacsan kara iyo mid wax boobi kara inoo doora, ee aad odhan wayday waar ruux amaano, karti, iyo masuuliyad leh inoo doora, runtu waxay tahay in aad adigu is baabiisay, waxaynuna bulsho ahaan ka dhiganahay umad Tiin TITIIN beeratay oo leh muxuu babaay iyo Canab iigu soo bixi waayay. 